cyanic-selkie/wikianc huggingface dataset:
กาวี
โปรแกรมวัคซีน
กาวีสนับสนุนวัคซีนดังต่อไปนี้คือ
กุ้งม้าลาย
กุ้งม้าลาย หรือ กุ้งซีบร้า (Zebra crayfish; ) เป็นครัสเตเชียนน้ำจืดจำพวกเครย์ฟิชชนิดหนึ่ง
เป็นกุ้งที่มีลักษณะเด่น คือ มีจุดเด่นบริเวณปล้องจะมีขีดสีขาวคล้ายม้าลายอันเป็นที่มาของชื่อเรียก และมีลายพาดตามลำตัวสีส้มเหมือนลายเสือ มีขนาดโตเต็มที่ประมาณ 15–20 เซนติเมตร (6–8 นิ้ว) เป็นกุ้งพื้นเมืองของแถบอีเรียนจายาและปาปัวนิวกินี เริ่มเข้าสู่วัยเจริญพันธุ์เมื่อมีขนาด 2 นิ้วขึ้นไป โดยตัวเมียจะใช้เวลาฟักไข่จนออกเป็นตัวประมาณ 30 วัน
นิยมเลี้ยงกันเป็นสัตว์น้ำสวยงามเหมือนเครย์ฟิชชนิดอื่น ๆ โดยในประเทศไทยถือว่าเป็นกุ้งสาย C หรือกุ้งในสกุล  Cherax  ชนิดแรก ๆ ที่ถูกนำเข้า โดยมากจะนำเข้ามาจากอินโดนีเซีย โดยการเพาะขยายพันธุ์ยังทำได้น้อย
องค์การบริหารส่วนตำบลเทพกระษัตรี
องค์การบริหารส่วนตำบลเทพกระษัตรี เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 4–6, 8–11 และพื้นที่บางส่วนของหมู่ที่ 1–3, 7 ของตำบลเทพกระษัตรี (เฉพาะนอกเขตเทศบาลตำบลเทพกระษัตรี) ในท้องที่อำเภอถลาง จังหวัดภูเก็ต เดิมมีฐานะเป็นสภาตำบลเทพกระษัตรีใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลเทพกระษัตรีในวันที่ 3 มีนาคม พ.ศ. 2538 ปัจจุบันเขตองค์การบริหารส่วนตำบลเทพกระษัตรีมีประชากร 15,899 คน
พื้นที่องค์การบริหารส่วนตำบลเทพกระษัตรีประกอบไปด้วย 11 หมู่บ้านในตำบลเทพกระษัตรี แบ่งเป็นครอบคลุมเต็มพื้นที่ 7 หมู่บ้าน ได้แก่ หมู่ที่ 4 บ้านดอน, หมู่ที่ 5 บ้านเมืองใหม่, หมู่ที่ 6 บ้านแหลมทราย, หมู่ที่ 8 บ้านพรุสมภาร, หมู่ที่ 9 บ้านป่าครองชีพ, หมู่ที่ 10 บ้านท่ามะพร้าว, หมู่ที่ 11 บ้านควน และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 บ้านตะเคียน, หมู่ที่ 2 บ้านแขนน, หมู่ที่ 3 บ้านเหรียง, หมู่ที่ 7 บ้านนาใน อีกส่วนของหมู่บ้านทั้งสี่อยู่ในเขตเทศบาลตำบลเทพกระษัตรี มีพื้นที่รับผิดชอบ 78.4 ตารางกิโลเมตร หรือคิดเป็นพื้นที่ 49,000.0 ไร่
โรแบร์ท เนเกอเลอ
โรแบร์ท เนเกอเลอ (23 มิถุนายน ค.ศ. 1925 - 9 มกราคม ค.ศ. 2016) เป็นนักแสดงภาพยนตร์ชาวเยอรมัน
อูลลา เลอเวน
อูลลา มาร์กาเรธา เลอเวน (Ulla Löfvén) เกิดเมื่อวันที่ 29 พฤษภาคม 2494 เธอมีนามสกุลเกิดคือ อเวสัน และนามสกุลจากการสมรสครั้งแรกคือ โจฮันสัน เป็นนักการเมืองของสวีเดน และเป็นประธานสมาคมการค้าแห่งสวีเดน เธอสมรสครั้งแรกกับ สเตน โจฮันสัน มีบุตรด้วยกัน 2 คน ต่อมาได้แยกทางกันอยู่ ส่วนบุตรนั้นเธอและสเตนได้ช่วยกันดูแล ต่อมาเธอได้พบกับ สเตฟัน เลอเวน ในปี 2535 ในบริษัทBAE Systems Hägglunds AB ซึ่งตอนนั้นสเตฟันทำงานเป็นช่างเชื่อมและเธอเป็นคัวแทนของสหภาพแรงงานของสวีเดน ต่อมาทั้งคู่ได้แต่งงานกันในปี 2546
หลิว อีซิน
หลิว อีซิน (劉伊心; Liu Yi-hsin; 30 พฤศจิกายน ค.ศ. 1984 – ) เป็นทั้งศิลปินชาวไต้หวัน, นักแสดงหญิงร่วมสัญญาค่ายสถานีโทรทัศน์แห่งเอเชียของฮ่องกง และเป็นผู้ชนะรางวัลนางงามผู้มีเรือนร่างที่สมบูรณ์แบบในรายการมิสเอเชีย ค.ศ. 2009
คาน (กลศาสตร์)
การศึกษาสมัยแรกๆ
มีงานเขียนที่ยังคงหลงเหลือที่เก่าที่สุด ซึ่งกล่าวถึงเรื่องคานนั้น เป็นผลงานของอาร์คิมิดีสตั้งแต่ 3 ศตวรรษก่อนคริสตกาล โดยเขากล่าวว่า "ขอที่ให้ฉันยืนเถิด แล้วฉันจะเคลื่อนโลกให้" (Give me the place to stand, and I shall move the earth) นี่คือคำพูดของอาร์คิมิดีส ผู้ระบุไว้อย่างเป็นหลักการ ถึงหลักทางคณิตศาสตร์ที่ถูกต้องของคาน (อ้างจาก Pappus of Alexandria)
หลิว อีซิน
ประวัติ
หลิว อีซิน เคยร่วมประกวดเวทีนางงาม และติดอันดับในรายการระดับโลกมาแล้วหลายรายการ ใน ค.ศ. 2009 เธอเป็นผู้ชนะการประกวดรายการมิสเอเชีย จากการคัดเลือกสาวงาม 18 คน ซึ่งมีการกล่าวถึงประเด็นของการที่เธอดัดฟันเพื่อเสริมความงาม แต่เธอได้ยืนยันว่าไม่ได้มีการดัดฟัน และเป็นประเด็นที่ได้รับการกล่าวถึงอยู่พอสมควร
คาน (กลศาสตร์)
การศึกษาสมัยแรกๆ
ในอียิปต์โบราณนั้น ผู้สร้างอาคารหรือพีระมิด จะใช้คานเพื่อย้ายและยกซึ่งมีน้ำหนักกว่า 100 ตัน ได้
แรงและคาน
แรงที่กระทำจะเป็นสัดส่วนตามอัตราส่วนของความยาวของแขนคาน ซึ่งวัดระหว่างจุดหมุน และจุดที่มีแรงมากระทำ ที่ปลายแต่ละด้านของคาน
คาน 3 ระดับ
มีการจำแนกคานไว้ 3 ระดับด้วยกัน ตามตำแหน่งของจุดหมุน และแรงที่กระทำและแรงที่ได้
คานอันดับที่ 1
คานระดับที่ 1 เป็นคานที่มีจุดหมุนระหว่างแรงกดและแรงยก และกระทำโดยออกแรงกดหรือผลักไปบนส่วนหนึ่งของคานนั้น และทำให้คานหมุน และเอาชนะแรงต้านได้
ตัวอย่าง:
คานอันดับที่ 2
คานระดับที่ 2 เป็นคานที่มีแรงต้านอยู่ระหว่างจุดหมุนและแรงกระทำ โดยจะต้องออกแรงยกตรงปลายเพื่อเอาชนะแรงต้าน ซึ่งคานประเภทนี้จะช่วยผ่อนแรง
ตัวอย่าง:
คานอันดับที่ 3
คานระดับที่ 3 เป็นคานที่มีแรงกระทำอยู่ระหว่างจุดหมุนกับแรงต้าน โดยจะต้องออกแรงยกตรงกลางของคานเพื่อเอาชนะแรงต้าน ซึ่งคานประเภทนี้จะไม่ช่วยผ่อนแรง
โมเมนต์ของคาน
โมเมนต์ของคานคือระยะทางจากวัตถุถึงจุดหมุนคูณด้วยน้ำหนักของวัตถุ มีหน่วยเป็นนิวตันเมตรหรือจูล(Nm,J) โดยโมเมนต์ของคานแบ่งเป็น 2 ประเภท
คานสมดุล
คานจะอยู่ในสภาวะสมดุล ก็ต่อเมื่อ โมเมนต์ทวนเข็มนาฬิกา = โมเมนต์ตามเข็มนาฬิกา
เช่น กำหนดให้คานในรูปสมดุลกัน โดยคานฝั่งด้านซ้ายของจุดหมุนมีการออกแรง 20 นิวตันที่ระยะห่างจากจุดหมุน 30 ซม. คานฝั่งด้านขวาของจุดหมุนมีการออกแรง 5 นิวตันที่ระยะห่างจากจุดหมุน 120 ซม. จะได้สมการ
6 = 6 (โดยการที่แทนค่าในสูตรต้องเป็นหน่วย SI เท่านั้น)
กระดานหก
กระดานหก หรือ ไม้กระดก (Seesaw) เป็นเครื่องเล่นอย่างหนึ่งสำหรับเด็ก นิยมติดตั้วไว้ในสนามเด็กเล่นประกอบด้วยคานเตี้ยๆ มีไม้กระดานแคบยาว 1 แผ่นวางขวางบนคาน ทำให้ปลายสองด้านโยกขึ้นลงได้ ที่ปลายไม้เป็นที่สำหรับนั่ง ให้เด็กเล่นโล้ขึ้นลงสลับข้างกัน บางที่ทำเป็นที่นั่งไว้บริเวณปลายของกระดานหก นับเป็นเครื่องมือที่ใช้หลักการของคาน
การเล่นกระดานหกนั้น ผู้เล่นแต่ละข้างควรจะมีน้ำหนักไม่ต่างกันมากนัก เพื่อถ่วงน้ำหนักอย่างสมดุล อาจมีข้างละมากกว่า 1 คนก็ได้ ผู้เล่นแต่ละข้างจะใช้เท่ายันพื้นให้ไม้กระดานเด้งขึ้น ขณะที่ปลายอีกข้างก็จะกดลง ผู้เล่นอีกด้านหนึ่งก็จะใช้เท่าดันพื้นเมื่อดีดตัวขึ้นในลักษณะเดียวกัน สลับกันไป ปัญหาในการเล่นกระดานหกก็คือ หากผู้เล่นข้างหนึ่งออกจากไม้กระดานกะทันหัน จะทำให้ผู้เล่นอีกข้างกระแทกพื้นฉับพลัน หรือกระเด็นจากกระดานหกไม้ ดังนั้น กระดานหกจึงมักจะวางบนพื้นทราย หรือพื้นหญ้า แทนที่จะเป็นพื้นแข็งอย่างซีเมนต์ หรือไม้
ประเทศเอธิโอเปียในโอลิมปิกเยาวชนฤดูร้อน 2010
ประเทศเอธิโอเปีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเอธิโอเปียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 2 ชนิดกีฬา ผลการแข่งขันครั้งนี้ประเทศเอธิโอเปียได้รับเหรียญรางวัลแบ่งเป็น 2 เหรียญทอง 3 เหรียญเงิน และ 0 เหรียญทองแดง รวมทั้งหมด 5 เหรียญ
กรีฑา
ผลการแข่งขันดังนี้ :
007 พยัคฆ์ร้ายดับแผนครองโลก
007 พยัคฆ์ร้ายดับแผนครองโลก (The World Is Not Enough) ป็นภาพยนตร์แนวสายลับฉายเมื่อปี ค.ศ. 1999 เป็นภาพยนตร์เรื่องที่สิบเก้าใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย เพียร์ซ บรอสแนน รับบทเป็น เจมส์ บอนด์ สายลับเอ็มไอ6 ครั้งที่สาม กำกับโดย ไมเคิล แอ็ปเต็ด ด้วยเนื้อเรื่องต้นฉบับและบทภาพยนตร์โดย นีล เพอร์วิส, รอเบิร์ต เวดและบรูซ เฟียร์สตีน อำนวยการสร้างโดย ไมเคิล จี. วิลสันและบาร์บารา บรอคโคลี ชื่อเรื่องของภาพยนตร์นำมาจาก ตราประจำครอบครัวของบอนด์ที่สร้างให้ 007 ในนวนิยาย ออนเฮอร์แมจิสตีส์ซีคริตเซอร์วิซ เมื่อปี ค.ศ. 1963
ในภาพยนตร์ มหาเศรษฐี เซอร์ รอเบิร์ต คิง ถูกลอบสังหารโดยผู้ก่อการร้าย เรนาร์ด ทำให้บอนด์ได้รับมอบหมายให้ปกป้องลูกสาวของคิง อีเลกตรา ซึ่งก่อนหน้านี้เธอถูกจับเรียกค่าไถ่โดยเรนาร์ด ระหว่างภารกิจ บอนด์พบแผนการที่ทำให้ราคาน้ำมันเพิ่มสูงขึ้น ด้วยการทำให้เกิดภัยพิบัตินิวเคลียร์ในน่านน้ำของอิสตันบูล
ภาพยนตร์ถ่ายทำที่ประเทศสเปน, ฝรั่งเศส, อาเซอร์ไบจาน, ตุรกีและสหราชอาณาจักร ฉากภายในถ่ายทำที่ ไพน์วูดสตูดิโอส์ ภาพยนตร์ได้รับการตอบรับที่หลากหลายจากนักวิจารณ์ โดยโครงเรื่องและการแสดงของ เดนิส ริชาร์ดส์ มักตกเป็นเป้าหมายของการถูกวิพากษ์วิจารณ์ 007 พยัคฆ์ร้ายดับแผนครองโลก ทำเงิน 361.8 ล้านดอลลาร์สหรัฐทั่วโลก เป็นภาพยนตร์บอนด์เรื่องแรกที่สร้างโดยอีออน ที่จัดจำหน่ายโดย เมโทร-โกลด์วิน-เมเยอร์ แทนที่ ยูไนเต็ดอาร์ตทิสต์ส ซึ่งเป็นเจ้าของและผู้จัดจำหน่ายเดิมของแฟรนไชส์ภาพยนตร์
โครงเรื่อง
เรื่องราวการผจญภัยของ 007 ครั้งนี้ เริ่มต้นนอกพิพิธภัณฑ์กักเกนไฮม์ในบิลบาโฮ สเปน ตามด้วยการขับเรือด้วยความเร็วสูงไปตามแม่น้ำเธมส์ในกรุงลอนดอน และดำเนินต่อเนื่องไปยังที่ราบสูงในสก็อตแลนด์ ก่อนที่ เจมส์ บอนด์ (เพียร์ส บรอสแนน) จะรอดชีวิตท่ามกลางหิมะที่ทลายลงมาบนเทือกเขาคอเคซัส และระเบิดนิวเคลียร์ท่ามกลางท่อส่งน้ำมันที่มีอยู่มากมายในตุรกี
บอนด์พยายามคุ้มครอง อเล็กตร้า (โซฟี มาโซ) ลูกสาวคนสวยของ เซอร์ โรเบิร์ต คิงส์ นักธุรกิจน้ำมันผู้มีอิทธิพลที่ถูกลอบฆ่า ให้พ้นจากผู้ก่อการร้ายระดับชาติชื่อกระฉ่อน โดยมี ดร.คริสต์มาส โจนส์ (เดนิส ริชาร์ดส์) ผู้เชี่ยวชาญอาวุธนิวเคลียร์อยู่เคียงข้าง ทำให้บอนด์ต้องเดินทางไปยังทะเลสาบแคสเปียนและกรุงอิสตันบุล ซึ่งทำให้เขาพบกับศัตรูคนก่อน ที่บัดนี้กลายเป็นพันธมิตรกับเขา และต้องเผชิญกับการตกอยู่ในที่แคบ ภายในเรือดำน้ำนิวเคลียร์ใต้พื้นผิวของช่องแคบบอสฟอรัส
องค์การบริหารส่วนตำบลเชิงทะเล
องค์การบริหารส่วนตำบลเชิงทะเล เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 2–6 และพื้นที่บางส่วนของหมู่ที่ 1 ของตำบลเชิงทะเล (เฉพาะนอกเขตเทศบาลตำบลเชิงทะเล) ในท้องที่อำเภอถลาง จังหวัดภูเก็ต เดิมมีฐานะเป็นสภาตำบลเชิงทะเลใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลเชิงทะเลในวันที่ 3 มีนาคม พ.ศ. 2538 ปัจจุบันเขตองค์การบริหารส่วนตำบลเชิงทะเลมีประชากร 11,739 คน
พื้นที่องค์การบริหารส่วนตำบลเชิงทะเลประกอบไปด้วย 6 หมู่บ้านในตำบลเชิงทะเล แบ่งเป็นครอบคลุมเต็มพื้นที่ 5 หมู่บ้าน ได้แก่ หมู่ที่ 2 บ้านบางเทา, หมู่ที่ 3 บ้านหาดสุรินทร์, หมู่ที่ 4 บ้านป่าสัก, หมู่ที่ 5 บ้านบางเทานอก, หมู่ที่ 6 บ้านโคกโตนด และครอบคลุมพื้นที่บางส่วน 1 หมู่บ้าน ได้แก่ หมู่ที่ 1 บ้านเชิงทะเล ซึ่งอีกส่วนของหมู่บ้านอยู่ในเขตเทศบาลตำบลเชิงทะเล มีพื้นที่รับผิดชอบ 37.1 ตารางกิโลเมตร หรือคิดเป็นพื้นที่ 23,187.5 ไร่
เฮฟวีแมชชีนเนอรี
เฮฟวีแมชชีนเนอรี (Heavy Machinery) เป็นแท็กทีมนักมวยปล้ำสังกัด WWE สมาชิกประกอบด้วย Otis และ Tucker
จุดยืนทางการเมืองของดอนัลด์ ทรัมป์
ดอนัลด์ ทรัมป์เป็นนักธุรกิจ นักการเมือง นักแสดง บุคคลโทรทัศน์ นักประพันธ์ชาวอเมริกัน และประธานาธิบดีสหรัฐอเมริกาคนปัจจุบัน
คาบสมุทรไซนาย
คาบสมุทรไซนาย เรียกสั้น ๆ ว่า ไซนาย (Sinai, ; سِينَاء; سينا; Ⲥⲓⲛⲁ) เป็นคาบสมุทรในประเทศอียิปต์ และเป็นบริเวณเดียวของประเทศที่อยู่ในทวีปเอเชีย ทางเหนือติดกับทะเลเมดิเตอร์เรเนียนส่วนทางใต้ติดกับทะเลแดง และเป็นสะพานแผ่นดินระหว่างทวีปเอเชียกับทวีปแอฟริกา ไซนายกินพื้นที่ประมาณ 60000 km2 (ร้อยละ 6 ของพื้นที่ประเทศอียิปต์ทั้งหมด) และมีประชากรประมาณ 600,000 คน
จุดยืนทางการเมืองของดอนัลด์ ทรัมป์
ข้อเสนอของทรัมป์มีส่วนประกอบจากสเปกตรัมการเมือง (political spectrum) ทั้งหมด ตัวอย่างเช่น เขาเสนอการลดภาษีเงินได้อย่างมาก และการลดการกำกับซึ่งสอดคล้องกับนโยบายอนุรักษนิยม (พรรครีพับลิกัน) ร่วมกับการลงทุนโครงสร้างพื้นฐานอย่างสำคัญและการคุ้มครองสิทธิแก่ผู้สูงอายุ ซึ่งตรงแบบถือเป็นนโยบายเสรีนิยม (พรรคเดโมแครต) นโยบายต่อต้านโลกาภิวัฒน์ลัทธิคุ้มครองการค้าและการลดการเข้าเมืองข้ามเส้นแบ่งพรรค ทรัมป์เคยกล่าวว่าเขา "ยืดหยุ่นเต็มที่ในหลาย ๆ ประเด็น" "ประเด็นประจำตัว" ของทรัมป์คือการเข้าเมืองผิดกฎหมาย และโดยเฉพาะอย่างยิ่งการสร้างหรือขยายกำแพงระหว่างสหรัฐและเม็กซิโก ในเดือนตุลาคม 2559 การรณรงค์ของทรัมป์โพสต์ข้อเสนอนโยบายสิบสี่หมวดในเว็บไซต์ของเขา ระหว่างเดือนตุลาคม 2559 ทรัมป์ร่างขั้นตอนต่าง ๆ สำหรับ 100 วันแรกในตำแหน่ง
จุดยืนการเมืองของทรัมป์ และคำอธิบายความเชื่อของเขาเปลี่ยนแปลงบ่อยครั้ง   และมักไม่ซื่อสัตย์หรือขัดกันเอง  โพลิติโก (Politico) อธิบายจุดยืนของเขาว่า "ช่างสรรหา ไม่มีแผนล่วงหน้าและมักขัดกันเอง" เอ็นบีซีนิวส์นับว่าตลอดช่วงการรณรงค์ ทรัมป์ "เปลี่ยน 141 ครั้งใน 23 ประเด็นสำคัญ" ในเดือนกรกฎาคม 2559 โพลิติแฟกต์ (PolitiFact) นับได้ 17 ครั้งที่ทรัมป์กล่าวสิ่งหนึ่งแล้วต่อมาปฏิเสธว่าเคยกล่าว ริชาร์ด เบิร์นชไตน์ (Richard Bernstein) ว่าทรัมป์เป็นนักโกหกใหญ่กว่านิกสัน และคำโกหกนั้นประกอบเป็นมุมมองการเมืองส่วนใหญ่ของทรัมป์ ""สิ่งที่เราเห็นมาตลอดการรณรงค์นั้นเป็นความรังเกียจความจริงอย่างเป็นโรค เป็นชนิดการโกหกและความสะดวกกับการโกหกอย่างที่เราไม่เคยเห็นมาก่อน ... ริชาร์ด นิกสันเทียบไม่ติดในแง่การโกหกเมื่อเทียบกับสิ่งที่เราเห็นจากดอนัลด์ ทรัมป์"
คาบสมุทรไซนาย
ในสมัยคลาสสิก บริเวณนี้มีชื่อเรียกว่าอาระเบียเพเทรีย ในสมัยใหม่ คาบสมุทรได้ชื่อไซนายจากสมมติฐานว่าภูเขาที่อยู่ใกล้อารามของนักบุญแคเธอรีนคือภูเขาซีนายตามพระคัมภีร์ ภูเขาซีนายเป็นหนึ่งในสถานที่สำคัญทางศาสนามากที่สุดในศาสนาอับราฮัม
ไอโฟน 4
ไอโฟน 4 (iPhone 4) คือสมาร์ตโฟนระบบจอสัมผัส ที่พัฒนาโดย บริษัทแอปเปิล ซึ่งเป็นรุ่นที่สี่ของ ไอโฟน ต่อมาจากรุ่น ไอโฟน 3จีเอส ถูกออกแบบเฉพาะสำหรับการใช้งานด้านการโทรศัพท์ โดยมีสัญญาณภาพ (ในชื่อ เฟซไทม์) การอ่านหนังสืออีบุค, การดูวิดีโอ, ฟังเพลง, เล่นเกม และ อินเทอร์เน็ต ถูกประกาศอย่างเป็นทางการเมื่อวันที่ 7 มิถุนายน พ.ศ. 2553 ในงาน WWDDC 2010 และขายครั้งแรกวันที่ 24 มิถุนายน พ.ศ. 2553 ในอเมริกา,อังกฤษ และอีกในหลายประเทศ โดยในประเทศไทยนั้นมีการขายครั้งแรกอย่างเป็นทางการใน วันที่ 24 กันยายน พ.ศ. 2553 โดยสามบริษัทใหญ่เป็นผู้จำหน่ายคือ เอไอเอส ,ดีแทค และทรูมูฟ
ไอโฟน 4 ทำงานด้วยระบบปฏิบัติการไอโอเอส (iOS) ซึ่งเป็นระบบเดียวกับที่ใช้ในไอโฟนรุ่นก่อนหน้า รวมไปถึงไอแพด และ ไอพอดทัช การทำงานหลักควบคุมโดยใช้ปลายนิ้วสัมผัส
ข้อแตกต่างระหว่างไอโฟน 4 และไอโฟนรุ่นก่อนหน้าได้แก่ การออกแบบโฉมใหม่ ที่มีการหุ้มขอบด้วย สเตนเลนสตีลไร้ฉนวนซึ่งทำหน้าที่เป็น เสาอากาศ ของเครื่อง ตัวเครื่องจะอยู่กึ่งกลางระว่าง กระจกอลูมิโนซิลิเกต ชนิดพิเศษ ที่เพิ่มความแข็งแรง วางไว้สองด้านหน้าหลัง ภายในเครื่องมีซีพียู แอปเปิล A4 พร้อม ram 512 MB ของ eDRAM ซึ่งมีความเร็วเป็นสองเท่า ของรุ่นก่อนหน้า และเร็วเป็นสี่เท่า ของไอโฟนรุ่นแรกสุด หน้าจอขอไอโฟน 4 มีขนาด 89 มม. (3.5 นิ้ว) โดยใช้แอลอีดีแบล็กลิต ขนาด แสดงผลด้วยความละเอียด 960×640 พิกเซล ซึ่งชื่อการค้าว่าว่า เรตินาดิสเพลย์ (Retina Display)
จุดเด่นที่น่าสนใจ คือ Facetime การสนทนาพร้อมส่งภาพจากกล้องด้านหน้า หรือด้านหลัง ไปให้คู่สนทนาได้ชมแบบสดๆ หรือเรียกว่าวิดีโอคอลล์ เพียงแต่ Facetime ไม่ต้องอาศัยเครือข่าย 3G แต่อาศัย Wi-Fi แทน วิธีการใช้งานก็ไม่ยุ่งยาก เพียงเชื่อมต่อกับเครือข่าย Wi-Fi ทิ้งไว้ จากนั้นทำการโทรออกไปหาผู้รับตามปกติ (ผู้รับสายจะต้องใช้ iPhone 4 มีเชื่อมต่อ Wi-Fi เช่นกัน) ระหว่างรอรับสายให้กดปุ่ม Speaker เพื่อสนทนาผ่านลำโพง และ เมื่อมีผู้รับสายให้กดปุ่ม Facetime เพื่อเปิดใช้งานกล้อง โดยผู้ใช้ สามารถสลับการใช้งานได้ทั้งกล้องด้านหน้าและด้านหลัง
ประโยชน์ของ Facetime นอกจากการสนทนาแบบเห็นหน้า นั่นคือการสื่อสารที่มากกว่าคำพูด เพราะผู้ใช้สามารถรับรูปถึงอารมณ์ของคู่สนทนามากกว่าฟังแต่เสียง อีกทั้งการแสดงภาพเคลื่อนไหวภาพยังทำได้ราบลื่น (ขึ้นอยู่กับความเร็วของสัญญาณ Wi-Fi ในเวลาใช้งาน) ที่สำคัญผู้ใช้ไม่ต้องจ่ายค่าบริการเพิ่ม (นอกจากค่าบริการอินเทอร์เน็ต Wi-Fi)
ถ้าให้เทียบกับการสนทนารูปแบบวิดีโอคอลล์ผ่านเครือข่าย 3G ต้องยอมรับว่า Facetime เหนือกว่า ทั้งเรื่องสัญญาณ Wi-Fi ที่ครอบคลุมมากกว่า เครือข่าย 3G ค่าบริการที่ถูกกว่า และ ความเร็วในการแสดงผล
ระบบปฏิบัติการรุ่นล่าสุดคือ iOS 5.0(เริ่ม 12 ตุลาคม พ.ศ. 2554)
ศิษยาภิบาล
ศิษยาภิบาล (Pastor) เป็นคำจากภาษาสันสกฤตแปลว่า ผู้ดูแลศิษย์ (ศิษฺย शिष्य +อภิปาล अभिपाल) ส่วนคำว่า pastor นั้นมาจากภาษาละติน pascere ซึ่งแปลว่าคนเลี้ยงแกะ (shepherd) ชาวโรมันคาทอลิกแปลคำนี้ว่า "ผู้อภิบาล"
ศิษยาภิบาลเป็นตำแหน่งในการปกครองคริสตจักร ในปัจจุบันใช้ในคริสตจักรฝ่ายโปรเตสแตนต์ นอกจากนี้ยังพบการใช้คำว่าผู้อภิบาล (pastor) เพื่อหมายถึงมุขนายกและอธิการโบสถ์ในคริสตจักรอื่น ๆ ด้วย ได้แก่ คริสตจักรโรมันคาทอลิก อีสเทิร์นออร์ทอดอกซ์ และออเรียนทัลออร์ทอดอกซ์
คัมภีร์ไบเบิล
ตำแหน่งศิษยาภิบาลนั้นปรากฏอยู่แค่ครั้งเดียวในคัมภีร์ไบเบิล โดยถือเป็นหนึ่งในพันธกรทั้งห้าของพระเจ้า เช่น จดหมายของนักบุญเปาโลถึงชาวเอเฟซัส บทที่ 4 ข้อที่ 11 ระบุว่า
นิกายโปรเตสแตนต์
ชาวโปรเตสแตนต์ใช้คำนี้เรียกผู้ดูแลคริสตจักรประจำเขตแพริช ซึ่งไม่ใช่นักบวช แต่เป็นฆราวาสที่ได้รับการสถาปนาจากคริสตจักรให้เป็นผู้ดูแลรับใช้พระเจ้า ถือว่าเป็นผู้ที่ได้รับการทรงเรียกจากพระเจ้าเพื่ออุทิศตนรับใช้พระองค์ในคริสตจักรและชุมชน
ศิษยาภิบาลมีหน้าที่ดังนี้
นิกายโรมันคาทอลิก
ในคริสตจักรโรมันคาทอลิกเรียก pastor ว่าผู้อภิบาลหรือนายชุมพาบาล ตามประมวลกฎหมายพระศาสนจักร ค.ศ. 1983 ใช้คำนี้หมายถึงอธิการโบสถ์ (parish priest) ซึ่งเป็นบาทหลวงองค์หนึ่งที่ได้รับแต่งตั้งและมอบหมายงานจากมุขนายกประจำมุขมณฑลให้ทำหน้าที่ปกครองเขตแพริช
ตูโปเลฟ ตู-134
ตูโปเลฟ ตู-134 (Tupolev Tu-134) ผลิตขึ้นเพื่อใช้แทนเครื่องบินโดยสาร ตูโปเลฟ ตู-104 เริ่มรับผู้โดยสารโดยสายการบิน แอโรฟล็อต ในเส้นทางมอสโคว์-สต็อกโฮล์ม เมื่อเดือนกันยายน ค.ศ. 1967
ฮีธโคต วิลเลียมส์
ฮีธโคต วิลเลียมส์ (15 พฤศจิกายน ค.ศ. 1941 – 1 กรกฎาคม ค.ศ. 2017) เป็นนักกวีชาวอังกฤษ, นักแสดง, นักกิจกรรมทางการเมือง
มูท เดวิด โรแลนด์
Mouthe Bioum David Roland (18 กรกฎาคม พ.ศ. 2532-)
อัยยัปปัน
พระสวามีอัยยัปปา (ஐயப்பன்; അയ്യപ്പ; అయ్యప్ప స్వామి; ಅಯ್ಯಪ್ಫ; เทวนาครี: अय्यप्पा) ทรงเป็นเทพเจ้าท้องถิ่นในศาสนาฮินดู ซึ่งมีต้นกำเนิดอยู่ในรัฐเกรละและเป็นที่นิยมบูชาในภาคใต้ของประเทศอินเดีย
ถึงแม้ว่าจะมีการบูชาอัยยัปปาในอินเดียใต้มานานแล้ว พระองค์เริ่มกลายเป็นที่นิยมในช่วงปลายคริสต์ศตวรรษที่ 20 ตามข้อมูลจากเทววิทยาฮินดู พระองค์เป็นบุตรของพระหริหระ (พระวิษณุในร่างของโมหินีกับพระศิวะ)
เทพปกรณัมการกำเนิด
แต่เดิมเป็นบุตรของพระศิวะ (พระอิศวร) กับพระวิษณุ (พระนารายณ์) ในร่างของนางโมหิณี นามว่า ธรรมะศรัทธา มีชื่ออื่นๆ อีก อาทิ เช่น มณีกัณฐ์และหริหรปุตรัน
ต่อมาพระศิวะให้เทพบุตรธรรมะศรัทธาจุติบนโลกมนุษย์ โดยมิได้เกิดจากครรภ์ของพระมเหสีของพระราชาราชศรีกาลา และให้ท้าวนาคามีหน้าที่คุ้มครองพระกุมาร เมื่อพระราชราชาศรีกาลาเสด็จประพาสป่า พระองค์ก็ได้พบกับพระกุมารหน้าเทวาลัยของพระศิวะ แล้วพระองค์ก็เกิดเอ็นดูพระกุมารคนนี้ขึ้นมา แล้วก็ดำริขึ้นว่าจะทำยังไงกับพระกุมารคนนี้ดี จู่ ๆ ก็มีโยคีคนหนึ่งปรากฏแล้วบอกกับพระราชราชาศรีกาลาว่า "พระองค์ไม่ต้องกลัวไปหรอก ขอให้พระองค์นำเด็กผู้นี้กลับไปยังพระนครเถิด เลี้ยงดูให้ดี เด็กน้อยผู้นี้จะนำความเจริญ ความรุ่งเรื่องมาสู่พระนครของพระองค์ และให้พระนามแก่ทารกน้อยนี้ว่า มานีกันดัน เมื่อพระองค์ทรงเลี้ยงดูเด็กน้อยนี้จนอายุครบสิบสองปี พระองค์จะทราบถึงความเป็นมาทั้งหมดของเด็กทารกผู้นี้เอง" โยคีก็หายตัวไป
สาเหตุที่พระองค์ถือกำเนิดขึ้นมาก็เพื่อจะมาปราบอสูรมหิงสี น้องสาวของอสูรมหิษาสูรนั่นเอง แต่สวามีอัยยัปปาก็มีศัตรูก่อนที่จะปราบอสูรมหิงสี ซึ่งก็คือ อำมาตย์ของพระบิดาของพระองค์ อำมาตย์คนนั้นมี ชื่อว่า ไดวัลย์ ไดวัลย์ต้องการชิงพระราชสมบัติของพระราชราชาศรีกาลา โดยจะกำจัดสวามีอัยยัปปาก่อน เนื่องจากพระมเหสีของพระราชราชาศรีกาลาให้กำเนิดพระโอรสคนที่ 2 มีนามว่า ราชาราชันย์ ไดวัลย์ได้ยุยงพระมเหสีของพระราชราชาศรีกาลาว่า "ทำไมเลยต้องให้ไอ้เด็กที่มาจากป่าไม่รู้หัวนอนปลายเท้ามาสืบสันตติวงศ์ จริง ๆ แล้วบัลลังค์นี้น่าจะเป็นของบุตรที่เกิดจากพระนางเองมากกว่าถึงจะถูก" พระมเหสีก็เห็นด้วย ไดวัลย์จึงให้พระเหสีแกล้วหลอกพระราชราชาศรีกาลาว่า พระนางป่วยเป็นโรคร้าย พระราชราชราชาศรีกาลาก็เชื่อ จึงให้หมอที่ดีที่สุดในเมืองมารักษาพระมเหสี ซึ่งหมอคนนี้ก็ได้รับสินบนมาจากไดวัลย์ หมอก็บอกพระราชราชาศรีกาลาว่า "พระนางเป็นโรคร้ายไม่มีทางรักษาได้ แต่มีวิธีเดียว คือ ต้องไปนำน้ำนมของแม่เสือในป่ามาให้พระนางเสวย โรคร้ายจึงจะหาย" จากนั้น พระราชราชาศรีกาลาจึงให้สวามีอัยยัปปา หรือ มานีกันดัน ไปนำน้ำนมจากป่ามาให้ แล้วระหว่างทาง พระอินทร์ได้มาขอร้องสวามีอัยยัปปา พระองค์จึงไปปราบอสูรมหิงสี แต่สุดท้ายอสูรมหิงสีก็ถูกสวามีอัยยัปปาสังหาร และพระอินทร์ก็ตอบแทนสวามีอัยยัยปปา โดยการแปลงเป็นแม่เสือมาให้สวามีอัยยัปปาจับไปในวัง จากนั้น สวามีอัยยัปปาก็ขี่แม่เสือที่พระอินทร์แปลงมาเข้าไปในวัง เมื่อไดวัลย์กับพระมเหสีของพระราชราชาศรีกาลาเห็น จึงเข้าไปขอโทษที่วางแผนกันจะฆ่ามานีกันดัน จากนั้น พระราชราชาศรีกาลาก็บอกกับ สวามีอัยยัปปา ให้อยู่ในวังด้วยกันเถิด แต่สวามีอัยยัปปาปฏิเสธ ขอเข้าไปอยู่ในป่าแทน จากนั้น สวามีอัยยัปปาจึงเข้าไปบำเพ็ญพรตในป่าตลอดชีวิต
ภาษามลายูดิลี
ภาษามลายูดิลี เป็นภาษาครีโอลฐานมลายูที่มีผู้พูดในดิลี ประเทศติมอร์-เลสเต โดยเฉพาะในกัมปุงอาโลร์ ผู้เชี่ยวชาญรายงานว่า ก่อนที่ภาษานี้จะกลายเป็นภาษาแม่ของประชากรหลายคน ภาษานี้เคยเป็นภาษาพิดจินมาก่อน (Bloomfield, 1933; Hall, 1966) จากนั้นจึงมีการพัฒนาภาษานี้จนกลายสถานะเป็นภาษาครีโอลที่ใช้ในการปฏิสัมพันธ์ทางสังคมในสังคมที่กว้างขึ้น (Todd, 1974:50)
สงครามฟอล์กแลนด์
สงครามหมู่เกาะฟอล์กแลนด์ (Falklands War; Guerra de las Malvinas) เป็นสงครามที่ไม่ได้ประกาศในระยะเวลา 10 สัปดาห์ ระหว่างอาร์เจนตินา และสหราชอาณาจักร ในปี ค.ศ. 1982 บนดินแดนที่ขึ้นกับบริติชสองแห่งในแอตแลนติกทางตอนใต้: หมู่เกาะฟอล์กแลนด์ และดินแดนในภาวะพึ่งพิง เกาะเซาท์จอร์เจียและหมู่เกาะเซาท์แซนด์วิช ผลลัทธ์ของสงครามคือ บริติชชนะ
ความขัดแย้งครั้งนี้ได้เริ่มขึ้นในวันที่ 2 เมษายน เมื่ออาร์เจนตินาได้ทำการบุกรุกและยึดครองหมู่เกาะฟอล์กแลนด์ ตามมาด้วยการบุกครองเกาะเซาท์จอร์เจียในวันต่อมา เมื่อวันที่ 5 เมษายน รัฐบาลบริติชได้ส่งกองกำลังทางเรือเพื่อต่อกรกับกองทัพเรือและกองทัพอากาศของอาร์เจนติน่า ก่อนที่จะทำการโจมตีด้วยสะเทิ้นน้ำสะเทินบกบนหมู่เกาะ ความขัดแย้งครั้งนี้ได้กินเวลาไป 74 วัน และจบลงด้วยการยอมจำนนของอาร์เจนติน่าในวันที่ 14 มิถุนายน ได้ส่งคืนเกาะให้อยู่ในการควบคุมของบริติช โดยรวมแล้ว บุคคลากรทางทหารของอาร์เจนติน่า 649 นาย บุคคลากรทางทหารของบริติช 255 นาย และชาวเกาะฟอล์กแลนด์สามคนล้วนเสียชีวิตในการสงคราม
ความขัดแย้งครั้งนี้เป็นเหตุการณ์สำคัญในความขัดแย้งที่ยืดเยื้อเกี่ยวกับอำนาจอธิปไตยของดินแดน อาร์เจนติน่าได้แสดงสิทธิ์ (และปกปักรักษา) ว่าหมู่เกาะเหล่านี้เป็นดินแดนของอาร์เจนติน่า และรัฐบาลอาร์เจนติน่าจึงได้แสดงให้เห็นถึงปฏิบัติการทางทหารว่าเป็นการเรียกคืนดินแดนของตน รัฐบาลบริติชได้ถือว่าการกระทำดังกล่าวเป็นการบุกครองดินแดนที่เคยเป็นอาณานิคมในพระองค์ ตั้งแต่ปี ค.ศ. 1841 ชาวเกาะฟอล์กแลนด์ ที่อาศัยอยู่ในหมู่เกาะเหล่านี้นับตั้งแต่ต้นศตวรรษที่ 19 ส่วนใหญ่เป็นเหล่าบรรดาลูกหลานของผู้ตั้งถิ่นฐานชาวบริติช และให้การสนับสนุนอำนาจอธิปไตยของบริติชอย่างมาก รัฐทั้งสองฝ่ายยังไม่ได้ประกาศสงครามอย่างเป็นทางการ แม้ว่าทั้งสองรัฐบาลจะประกาศให้หมู่เกาะเหล่านี้เป็นเขตสงครามก็ตาม
ความขัดแย้งครั้งได้มีผลอย่างมากในประเทศทั้งสองฝ่ายและเป็นเรื่องราวในหนังสือ บทความ ภาพยนตร์ และเพลงต่าง ๆ ความรู้สึกรักชาติอยู่ในระดับสูงในอาร์เจนติน่า แต่ผลลัพธ์ที่ไม่เป็นใจทำให้เกิดการประท้วงครั้งใหญ่ต่อรัฐบาลทหารที่ปกครองอยู่ ได้เร่งก่อให้เกิดการล่มสลายและกลายมาเป็นประชาธิปไตยภายในประเทศ ในสหราชอาณาจักร รัฐบาลฝ่ายอนุรักษ์นิยม ได้รับแรงสนับสนุนจากผลความสำเร็จที่ตามมา ได้รับการเลือกตั้งอีกครั้งโดยมีเสียงข้างมากเพิ่มขึ้นในปีถัดมา ผลกระทบทางวัตนธรรมและการเมืองของความขัดแย้งในสหราชอาณาจักรนั้นมีน้อยกว่าในอาร์เจนติน่า ซึ่งยังเป็นหัวข้อสนทนาทั่วไป
อะเลคซันดร์ มาร์ตืยนอฟ
อะเลคซันดร์ วลาดีมีโรวิช มาร์ตืยนอฟ (Александр Владимирович Мартынов) ปัจจุบันดำรงตำแหน่งนายกรัฐมนตรีทรานส์นีสเตรียเมื่อวันที่ 17 ธันวาคม ค.ศ. 2016 ซึ่งได้รับแต่งตั้งจากวาดิม คราสโนเซลสกีประธานาธิบดีทรานส์นีสเตรีย
มาสด้า ซีเอ็กซ์-5
มาสด้า ซีเอ็กซ์-5 (Mazda CX-5) เป็นรถยนต์อเนกประสงค์สมรรถนะสูงขนาดเล็ก (Compact SUV) ในสไตล์ Crossover รุ่นแรกที่ผลิตโดยมาสด้า เริ่มผลิตในปี พ.ศ. 2555 เป็นรถยนต์มาสด้ารุ่นแรกที่ใช้แนวทางการออกแบบ KODO - Soul of Motion ของมาสด้า มาสด้า ซีเอ็กซ์-5 นั้นผลิตขึ้นเพื่อทดแทนรุ่นเก่าอย่าง มาสด้า ทริบิวต์ (Mazda Tribute) และมาสด้า ซีเอ็กซ์-7 (Mazda CX-7) ซึ่งทั้ง 2 รุ่นได้เลิกผลิตไปแล้ว โดยตลาดรถยนต์อเนกประสงค์สมรรถนะสูงเป็นตลาดที่มาสด้าศึกษามาตั้งแต่ปี พ.ศ. 2547 ซึ่งเป็นช่วงเวลาที่ต้องเก็บข้อมูลทางการตลาดเพื่อดูแนวโน้มต่างๆ และได้ออกรถต้นแบบมาเมื่อปี พ.ศ. 2550 และเมื่อกระแสยอดขายของ Nissan Qashqai ของนิสสันไปได้ดีมาก จึงทำให้มาสด้าเริ่มมั่นใจในการพัฒนาต่อ
รุ่นที่ 1 (KE; 2012)
มาสด้า CX-5 มีเครื่องยนต์เบนซิน 2.0 และ 2.5 ลิตร และเครื่องยนต์ดีเซล 2.2 ลิตร รวมถึงโครงสร้างก็ใช้เทคโนโลยี SkyActiv ร่วมกับเครื่องยนต์ด้วย เพื่อคงความขับสนุกไปพร้อมกับการรักษาสิ่งแวดล้อมอย่างยั่งยืน ระบบเกียร์เป็นเกียร์ธรรมดา 6 สปีด และเกียร์อัตโนมัติ 6 สปีด และยังมีระบบ i-Stop อีกด้วย
ในประเทศไทย บริษัท มาสด้า เซลส์ (ประเทศไทย) จำกัด มีแผนจะนำมาสด้า CX-5 มาเปิดตัวในเร็วๆ นี้ เนื่องจากทางมาสด้าได้นำ CX-5 มาจัดแสดงในงาน Bangkok International Motorshow ปี 2556 แล้ว โดยจะเป็นรถยนต์รุ่นแรกที่ใช้แนวทางการออกแบบ KODO โครงสร้างและเครื่องยนต์ SkyActiv รุ่นแรกของมาสด้าในไทย โดยจะนำเข้ามาจากมาเลเซีย มีเครื่องยนต์เบนซิน 2.0 และเครื่องยนต์ดีเซล 2.2 ลิตร สาเหตุที่ไม่ประกอบในประเทศไทย เนื่องจากกำลังการผลิตของโรงงานมาสด้าในไทย (โรงงาน Auto Alliance Thailand) เต็มที่แล้ว ไม่สามารถขยายตัวออกไปได้อีก
รุ่นปรับโฉม
รุ่นปรับโฉม ของมาสด้า CX-5 ได้ถูกเผยโฉมในประเทศไทยเมื่อเดือนกุมภาพันธ์ 2559 การเปลี่ยนแปลงที่โดดเด่นคือ รูปร่างของภายในห้องโดยสารได้มีการออกแบบใหม่ ลดเสียงจากภายนอก มีการเปลี่ยนแปลงระบบไฟหน้า LED อัจฉริยะ ALH (Adaptive LED Headlights) ไฟตัดหมอก ไฟท้ายแบบ LED กระจังหน้าออกแบบใหม่ และเพิ่มระบบ i-Activesense เข้ามา นอกจากนั้น ภายในห้องโดยสารได้มีการเพิ่มหน้าจอแสดงผลขนาด 7 นิ้วแบบสัมผัสพร้อมระบบ MZD Connect และลำโพง Bose จำนวน 9 ตำแหน่ง
สำหรับรุ่นปรับโฉม มีการตัดเครื่องยนต์ 2.5 ลิตรออกไป ทำให้เหลือเพียงแค่เครื่องยนต์ 2.0 และ 2.2 ลิตร ส่วนสีภายนอกนั้นมีสีขาว สีเงิน สีเทา สีฟ้า และสีดำ
รุ่นที่ 2 (KF; 2017)
ในวันที่ 15 พฤศจิกายน 2559 มาสด้า ซีเอ็กซ์ 5 รุ่นที่สองได้เปิดตัวครั้งแรกในโลกที่งานลอสแอนเจลิส ออโต้โชว์ มาสด้า หลังจากนั้น เดือน ธันวาคม 2016 ประเทศญี่ปุ่นก็ได้เป็นประเทศแรกที่เริ่มผลิตและส่งมอบซีเอ็กซ์-5 ใหม่นี้ ซีเอ็กซ์-5 โฉมที่สองเป็นรถยนต์มาสด้ารุ่นแรกในสหรัฐอเมริกาที่ใช้เครื่องยนต์ดีเซล
สำหรับประเทศไทย ซีเอ็กซ์-5 ได้เปิดตัวเมื่อบ่ายวันที่ 13 พฤศจิกายน พ.ศ. 2560 ตามหลังการเปิดตัวในประเทศมาเลเซีย 1 เดือน โดยตัวรถยังคงนำเข้าจากประเทศมาเลเซีย🇲🇾 เช่นเดิม โดยมีรุ่นย่อย C, S, SP (เครื่องยนต์เบนซิน) และรุ่นย่อย XD, XDL (เครื่องยนต์ดีเซล)
สำหรับเครื่องยนต์ รุ่นที่สองยังคงใช้เครื่องยนต์เดิมจากรุ่นที่แล้วคือเครื่องยนต์เบนซิน 2.0 ลิตร 165 แรงม้า แรงบิด 210 นิวตันเมตรและเครื่องยนต์ดีเซล 2.2 ลิตร 175 แรงม้า แรงบิด 420 นิวตันเมตร ส่วนเครื่องยนต์เบนซิน 2.5 ลิตรไม่ได้ทำการตลาดในประเทศไทยอีกแล้ว ทุกเครื่องยนต์เชื่อมระบบเกียร์อัตโนมัติ 6 จังหวะ
ระบบความปลอดภัยในสำหรับทุกรุ่นย่อยได้แก่ระบบเบรก ABS/EBD/BA, ระบบควบคุมเสถียรภาพและการทรงตัวของรถ (DSC), ระบบป้องกันล้อหมุนฟรีและควบคุมการลื่นไถล (TCS), ระบบควบคุมแรงบิดขณะเข้าโค้ง G-Vectoring Control, ระบบช่วยออกตัวขณะอยู่บนทางลาดชัน (HLA), ระบบไฟฉุกเฉินอัตโนมัติเมื่อเบรกกะทันหัน (ESS), ระบบเตือนเมื่อมีรถอยู่ในจุดอับสายตา (ABSM : Advanced Blind Spot Monitoring), ระบบเตือนเมื่อมีรถอยู่ในจุดอับสายตาขณะถอยหลัง (RCTA : Rear Cross Traffic Alert), ถุงลมนิรภัย 6 ตำแหน่ง (คู่หน้า-ด้านข้าง-ม่านนิรภัย), กล้องมองภาพขณะถอยจอด
ส่วนระบบความปลอดภัยที่มีเฉพาะรุ่นย่อย SP และ XDL คือระบบ i-ACTIVSENSE คือ ระบบไฟหน้าอัจฉริยะ ALH : Adaptive LED Headlamps, ระบบเตือนเมื่อรถเบี่ยงออกนอกเลน LDWS : Lane Daparture Warning System, ระบบช่วยควบคุมรถให้อยู่ในเลน LAS : Lane-keep Assist System, ระบบช่วยหยุดรถอัตโนมัติ SCBS : Smart City Brake Support, ระบบช่วยหยุดรถอัตโนมัติขณะถอยหลัง SCBS-R : Smart City Brake Support-Reverse, ระบบช่วยเตือนเมื่อเหนื่อยล้าขณะขับขี่ DAA : Driver Attention Alert, ระบบเตือนการชนด้านหน้า และ ช่วยเบรกอัตโนมัติ SBS : Smart Brake Support, ระบบควบคุมความเร็วอัตโนมัติแบบแปรผัน MRCC : Mazda Radar Cruise Control
ในรุ่นปี 2020 มีการปรับลดราคารุ่น 2.0 C (Core) เหลือ 1,160,000 บาท ราคาพิเศษ จำนวนจำกัด
ในรุ่นปี 2021 มีการยุติจำหน่ายรุ่น 2.0 Core และ 2.2 XD อีกทั้งยังมีการปรับลดราคา – Option ใหม่ ถูกลง 90,000 บาท
อาทิเช่น รุ่น
Entertainment ระบบความบันเทิง มีเครื่องเสียงรองรับ Apple CarPlay / Android Auto พร้อมระบบเสียงรอบทิศทาง BOSE® Surrond Sound, ลำโพง 10 ตำแหน่ง พร้อมโปรแกรม AudioPilot2 และ CenterPoint2
กีฬาฟุตบอลในซีเกมส์ 2013
การแข่งขันฟุตบอลในกีฬาซีเกมส์ 2013 ครั้งที่ 27 มีขึ้นในประเทศพม่า ระหว่างวันที่ 7–21 ธันวาคม 2556 โดยเป็นการเล่นทีมชาติในชุดอายุไม่เกิน 23 ปี, ในขณะที่การแข่งขันของทัวร์นาเมนต์ผู้หญิงไม่มีจำกัดอายุ
ฟุตบอลทีมชาย
การแข่งขันทั้งหมดจะเล่นที่ สนามกีฬาธูวันนา, ย่างกุ้ง และ สนามกีฬาเซย์ยาธีรี, เนปยีดอ. โดยพิธีการจับสลากอย่างเป็นทางการสำหรับฟุตบอลชายในกีฬาซีเกมส์จะมีขึ้นในวันที่ 10 พฤศจิกายน 2556 ที่ เนปยีดอ, พม่า.
กลุ่ม เอ
เมื่อวันที่ 6 พฤศจิกายนที่ผ่านมา, ฟิลิปปินส์ซึ่งถูกจับสลากอยู่ในกลุ่ม เอ, ได้รับการยืนยันอย่างเป็นทางการถอนตัวออกจากการแข่งขันให้กับคณะกรรมการจัดงานการแข่งขันกีฬาซีเกมส์ที่พม่า. {|
กลุ่ม บี
{| หมายเหตุ: อินโดนีเซียผ่านเข้ารอบเพราะพวกเขาได้ชนะด้วยกฏเฮดทูเฮดที่ดีกว่าพม่า, ถึงแม้ว่าพม่าจะมีแต้มเท่ากันและนำด้วยประตูที่ยิงได้มากกว่าและผลต่างประตูก็ตาม.
ฟุตบอลทีมหญิง
การแข่งขันทั้งหมดจะเล่นที่ สนามกีฬามันดาลาร์ธีรี, มัณฑะเลย์. โดยพิธีการจับสลากอย่างเป็นทางการสำหรับฟุตบอลหญิงในกีฬาซีเกมส์จะมีขึ้นในวันที่ 6 พฤศจิกายน 2556 ที่ เนปยีดอ, พม่า.
รอบแบ่งกลุ่ม
เวลาทั้งหมดเป็น เวลาพม่า – UTC+6:30.
กลุ่ม เอ
เมื่อวันที่ 8 ธันวาคมที่ผ่านมา, อินโดนีเซียซึ่งถูกจับสลากอยู่ในกลุ่ม เอ, ได้รับการยืนยันอย่างเป็นทางการถอนตัวออกจากการแข่งขันให้กับคณะกรรมการจัดงานการแข่งขันกีฬาซีเกมส์ที่พม่า..
กลุ่ม บี
เมื่อวันที่ 22 พฤศจิกายนที่ผ่านมา, ติมอร์ตะวันออก ซึ่งถูกจับสลากอยู่ในกลุ่ม บี, ได้รับการยืนยันอย่างเป็นทางการถอนตัวออกจากการแข่งขันให้กับคณะกรรมการจัดงานการแข่งขันกีฬาซีเกมส์ที่พม่า.
{|
ผู้เผยพระวจนะ
ผู้เผยพระวจนะ (ศัพท์โปรเตสแตนต์) ประกาศก (ศัพท์คาทอลิก) หรือ ศาสดาพยากรณ์ (prophet; προφήτης, : จากคำอุปสรรค προ- pro- แปลว่า เบื้องหน้า และ φημί แปลว่า พูด, กล่าวออกไป) หมายถึง ผู้ที่พระเป็นเจ้าทรงเจิมตั้งไว้เพื่อการรับพระดำรัสของพระองค์มาถ่ายทอดสู่มวลมนุษย์ เป็นผู้ที่ทำนายอนาคต ผู้บอกเล่าอนาคต หรือประกาศคำสั่งสอนของพระเป็นเจ้า ปรากฏในความเชื่อของศาสนายูดาห์ ศาสนาคริสต์ และศาสนาอิสลาม
ภาคผนวกจากพระคริสตธรรมคัมภีร์ฉบับอมตธรรมร่วมสมัยได้อธิบายคำว่า “ผู้เผยพระวจนะ” ไว้ว่า “กระบอกเสียงของพระเจ้า คนที่ได้รับข่าวสารหรือพระดำรัสของพระเจ้าและประกาศให้แก่กลุ่มคนที่เจาะจง”
บรรดาผู้เผยพระวจนะ
ในความเชื่อของศาสนายูดาห์ ศาสนาคริสต์ และศาสนาอิสลามนั้น เชื่อถือในองค์พระผู้เป็นเจ้าองค์เดียวกันคือพระยาห์เวห์ ซึ่งในอดีตกาลที่ผ่านมาหลังจากพระเจ้าทรงสร้างโลกแล้ว เพื่อให้มวลมนุษย์อยู่อย่างสงบสุขตามทางที่ถูกต้องในพระดำริของพระเจ้า พระองค์จึงตรัสสอนมวลมนุษย์ผ่านทางบุคคลต่าง ๆ ที่ทรงเห็นว่าเหมาะที่จะเรียกให้รับใช้ฝ่ายวิญญาณ เพื่อถ่ายทอดพระบัญชาจากพระดำรัสของพระองค์สู่มนุษย์ทั้งหลาย เราจึงเรียกบุคคลเหล่านี้ว่า “ผู้เผยพระวจนะ (ของพระเจ้า)”
สมัยก่อนพระเจ้าทรงเลือกเพียงผู้เผยพระวจนะให้ชี้ทางแก่วงศ์วานอิสราเอลเท่านั้น เพราะทรงต้องการให้ชาวยิวเท่านั้นที่รอดพ้นจากมารร้าย เหนือกว่าชนชาติใด ๆ จึงไม่ปรากฏผู้เผยพระวจนะของพระเจ้าในชนชาติหรือศาสนาอื่น ๆ บรรดาผู้เผยพระวจนะที่ปรากฏในคัมภีร์ไบเบิล ได้แก่
ศาสนายูดาห์
ชาวยิวเชื่อว่าพระดำรัสขององค์พระผู้เป็นเจ้ามาถึง มาลาคี เป็นคนสุดท้ายตามพระคัมภีร์ยิว (ภาคพันธสัญญาเดิม) จึงถือว่า มาลาคี เป็นผู้เผยพระวจนะคนสุดท้าย และจัดรวมเป็น “ผู้เผยพระวจนะสมัยโบราณ”
นิกายโรมันคาทอลิกและออร์ทอดอกซ์
เชื่อว่าประกาศกมีมาแต่ครั้งโบราณโดยเริ่มจากโมเสสเป็นคนแรก ตามพระคริสตธรรมคัมภีร์ภาคพันธสัญญาเดิม เรื่อยมาจนถึงยอห์นผู้ให้บัพติศมาเป็นคนสุดท้าย เพราะถือว่าเป็นผู้ตระเตรียมทางให้แก่พระบุตรพระเป็นเจ้าคือพระเยซูคริสต์
นิกายโปรเตสแตนต์
เชื่อว่าผู้เผยพระวจนะเริ่มต้นที่โมเสสมาเรื่อย ๆ แต่ยังไม่หมดมาถึงปัจจุบัน เพราะตั้งแต่โมเสสถึงยอห์นผู้ให้บัพติศมา นั้นเป็น “ผู้เผยพระวจนะสมัยโบราณ” แต่ผู้เผยพระวจนะไม่จำเป็นว่าต้องเป็นชชาวยิว เพราะเมื่อพระเยซูเสด็จมากระทำพระราชกิจ คือ การไถ่บาปแก่มวลมนุษย์ จึงเป็นการเปิดประตูแห่งพระสัญญานิรันดรสู่ชนชาติทั้งหลายทั่วโลกด้วย โดยนิกายโปรเตสแตนต์ ยกข้อพระคัมภีร์เรื่องพันธกรทั้งห้าของพระเจ้า มาว่า
นั่นคือการยกข้อพระคัมภีร์มากล่าวว่า เมื่องานของพระเจ้ายังไม่สำเร็จ ย่อมทรงเจิมตั้งผู้รับใช้ทั้งหลายมาเพื่อสานงานของพระองค์อย่างแน่นอน เมื่อคริสตจักรทั้งปวงยังแตกแยกและไม่รวมเป็นหนึ่งเดียวกัน งานรับใช้ก็ยังไม่สำเร็จ พันธกรทั้งห้าประการจึงยังต้องมีบทบาทในการทำงานตามพระประสงค์อยู่เสมอ ตั้งแต่ครั้งโบราณกาล มาจนถึง ปัจจุบัน
จิตรกรรมไทยประเพณี
จิตรกรรมไทยประเพณี คือจิตรกรรมไทยที่มีความประณีตที่สืบต่อกันมาตั้งแต่อดีต จนได้ลักษณะประจำชาติ นิยมเขียนบนฝาผนังภายในอาคารหรืองานศิลปะประยุกต์ที่เนื่องในพุทธศาสนาและบุคคลชั้นสูง คือ อุโบสถ วิหาร พระที่นั่ง บนแผ่นผ้า (ภาพพระบฏ) บนกระดาษ (สมุดไทย) โดยเขียนด้วยสีฝุ่นตามวิธีการของช่างเขียนไทยแต่โบราณ นิยมเขียนเรื่องเกี่ยวกับอดีตพระพุทธเจ้า พุทธประวัติ ทศชาติชาดก ไตรภูมิ วรรณคดี และชีวิตไทย ส่วนใหญ่นิยมเขียนประดับผนังอุโบสถ วิหาร
ความหมาย
อนึ่ง งานจิตรกรรมที่ไม่ระบายสี มักอนุโลมจัดไว้ในกลุ่มงานจิตรกรรม ได้แก่ ภาพลายเส้นปิดทอง ที่เรียกว่า ลายรดน้ำ ภาพลายเส้นจารลงบนแผ่นหิน หรืองานประดับมุก งานเหล่านี้มีลักษณะสำคัญอย่างเดียวกัน คือ ลายเส้นที่งดงามตามแบบฉบับ
ประวัติ
จิตรกรรมฝาผนังซึ่งมีมาตั้งแต่สมัยก่อนประวัติศาสตร์ ปรากฏหลักฐานภาพเขียนสีสมัยก่อนประวัติศาสตร์ ที่เขาเขียน จังหวัดพังงา ที่ถ้ำผีหัวโต จังหวัดกระบี่ และอีกหลายแห่งในบริเวณภาคใต้ ได้แก่ จิตรกรรมสมัยศรีวิชัย ที่ถ้ำศิลป์ จังหวัดยะลา ซึ่งภาพส่วนใหญ่เป็นเรื่องเกี่ยวกับพุทธประวัติและพระพุทธรูป
จากหลักฐานเท่าที่ปรากฏ ทราบเพียงว่าการวาดภาพระบายสีของไทยมีอายุตั้งแต่พุทธศตวรรษที่ 19 เป็นต้นมา
จิตรกรรมสุโขทัยมีอยู่น้อยมาก ที่พบ คือ ภาพลายเส้นที่จารลงบนแผนหินชนวนจํานวนหนึ่งจากวัดศรีชุม รวมถึงจิตรกรรมในช่วงสมัยอยุธยาตอนตนก็มีน้อย มีจิตรกรรมในยุคแรกหลงเหลือให้ศึกษาได้ ซึ่งมักจะเป็นจิตรกรรมที่เขียนไว้ที่ผนังคูหาหรือผนังของ กรุปรางค์ต่าง ๆ เช่น จิตรกรรมฝาผนังคูหาพระปรางค์ประจําทิศ ตะวันตกเฉียงเหนือของพระปรางค์ประธานวัดมหาธาตุ พระปรางค์ประธานวัดราชบูรณะ จิตรกรรมฝาผนังที่ผนังคูหาพระปรางค์ประธาน วัดพระราม อยุธยา คงเขียนขึ้นในราวปลายพุทธศตวรรษที่ 20 มาถึงช่วงยุคกลางของอยุธยา มีตัวอย่างเหลืออยู่น้อยมาก หลักฐานมี คิอ ภาพจิตรกรรมฝาผนังคูหาเจดีย์บางแห่งที่สีจางไปเกือบหมด ภาพเขียนบนสมุดไทยที่วาดขึ้นในยุคกลาง ยังไม่นิยมปิดทองประดับภาพ แต่ใช้สีสดใสกว่ามาก เรื่องราวที่เขียนนํามาจากวรรณคดีไตรภูมิ
จิตรกรรมสมัยอยุธยา มีองค์ประกอบ เทคนิค และ วัฒนธรรม ตามแบบจิตรกรรมไทยประเพณีภาคกลางที่ได้รับอิทธิพลจากอินเดีย จีน เขมร และอิทธิพล ของศิลปะไทยยุคก่อนกรุงศรีอยุธยา ในระยะแรกใช้สีในวรรณะเอกรงค์ ต่อมามีสีต่าง ๆ เพิ่มเข้ามา นิยมเขียนเรื่องอดีตพุทธ พุทธประวัติ ทศชาติชาดก เทพชุมนุมและภาพลวดลายต่าง ๆ ปิดทองที่ภาพสำคัญและทำลายดอกไม้ร่วงที่พื้นหลังภาพ สถานที่ตั้งจิตรกรรมส่วนใหญ่พบที่อุโบสถ ปรางค์ วิหาร ศาลาการเปรียญ หอไตร กุฏิ ตู้พระธรรม สมุดข่อย และพระบฏ
จิตรกรรมไทยในสมัยรัตนโกสินทร์ได้ดำเนินตามแบบอย่างจิตรกรรมสมัยอยุธยาตอนปลาย ได้รับความบัลดาลใจจากสิ่งแวดล้อมที่เกิดขึ้นในสมัยนั้น เช่น เหตุการณ์บ้านเมือง ชีวิตความเป็นอยู่ สังคม ประเพณี การแต่งกาย ลักษณะบ้านเรือน วัดวาอาราม ปราสาท พระราชวัง ธรรมชาติ และหมู่สัตว์ต่าง ๆ เป็นแบบในการสร้างสรรค์ภาพเขียน มีจุดเด่น คือ สีพื้นเป็นสีเข้ม ภาพคนและสถาปัตยกรรมเด่นออกมาเป็นกลุ่ม ๆ ใช้สีจัดและนิยมใช้สีตรงข้ามตัดกันอย่างรุนแรง แต่น้ำหนักของสีที่ตัดกันนั้นประสานกันอย่างกลมกลืน จัดและนิยมใช้สีตรงข้ามตัดกันอย่างรุนแรง แต่น้ำหนักของสีที่ตัดกันนั้นประสานกันอย่างกลมกลืนนี้ยังคงรักษาคติทางศิลปะ โดยยังคงรูปแบบจิตรกรรมสมัยอยุธยาไว้ เช่น การจัดองค์ประกอบของภาพ นิยมเขียนภาพไตรภูมิไว้ด้านหลังพระประธาน เขียนภาพมารผจญไว้ด้านหน้าพระประธาน ด้านข้างเขียนภาพเล่าเรื่องพุทธประวัติและทศชาติชาดกอาจเขียนเรื่องใดเรื่องหนึ่งหรือเขียนทั้ง 2 เรื่องไว้ในอาคารเดียวกันก็ได ความต่างคือจะให้ความสำคัญในเรื่องงานฝีมือมาก เคร่งครัดกับกฎเกณฑ์ของรูปแบบศิลปะมาก เริ่มเป็นศิลปะแบบกำหนดนิยม (Conventional Art) ที่เห็นได้ชัด คือ การนิยมใช้พื้นหลังเป็นสีคล้ำหนักทึบและนิยมปิดทองคำเปลวมากขึ้น
นับจากปลายรัชกาลที่ 3 อิทธิพลจากการเขียนภาพแบบตะวันตกก็เริ่มหลั่งไหลเข้ามา ทำให้จิตรกรรมภายในพุทธสถานต่าง ๆ ถูกปรับเปลี่ยนไปด้วย จากเดิมลักษณะจิตรกรรมซึ่งเป็นภาพแบนราบกลับมามีความลึกไกล เป็นภาพ 3 มิติ และมีลักษณะเหมือนจริงมากขึ้นกว่าแบบเดิม ซึ่งเขียนขึ้นตามแบบอุดมคติ ช่างเขียนที่สำคัญในรัชกาลที่ 4 คือ ขรัวอินโข่ง
ปัจจุบันจิตรกรส่วนใหญ่จะเลิกการเขียนภาพไทยแบบประเพณีไปแล้ว นิยมเขียนภาพแนวสากลร่วมแนวทางกับจิตรกรรมของนานาประเทศ งานในปัจจุบันไม่จำเป็นต้องเขียนเรื่องอันเนื่องในศาสนาตามแบบอย่างประเพณีอีกต่อไป จิตรกรที่เขียนงานประเภทนี้มีรายได้จากการขายภาพหรือรับจ้างเขียนภาพในลักษณะภาพแขวนประดับผนังโรงแรม ผนังสำนักงานทันสมัย หรือตามห้องแสดงภาพที่มีอยู่ทั่วไป
องค์ประกอบ
จิตรกรรมไทยในแต่ละยุคสมัยค์ได้ใช้เส้นเป็นหลักในการกำหนดขอบเขตของภาพทำให้รูปมีลักษณะแบน ภาพจิตรกรรมไทยได้ใช้องค์ประกอบที่เป็นส่วนรอง เช่น ต้นไม้ ภูเขา ลำธาร โขดหิน ฯลฯ เป็นสิ่งแบ่งเหตุการณ์หรือแบ่งพื้นที่ของภาพไปในตัว ในบางครั้งมีการแบ่งพื้นที่ว่างของภาพแต่ละตอน โดยใช้เส้นที่มีรูปแบบต่าง ๆ เช่น เส้นหยักฟันปลา เส้นโค้งไปมา ฯลฯ แล้วแต่ความเหมาะสม ส่วนที่ใช้แบ่งภาพนี้เรียกว่า สินเทา การใช้สี เป็นการระบายสีแบน ไม่แสดงแสงเงา เน้นรายละเอียดของภาพ โดยใช้สีที่เข้มกว่าหรืออ่อนกว่าในส่วนที่เป็นพื้นเพื่อตัดเส้น มีการจัดองค์ประกอบที่มีความสมดุลกัน ทั้งทางด้านซ้ายและด้านขวาของภาพ
จิตรกรรมไทยประเพณีในส่วนต่าง ๆ ของสถาปัตยกรรม มักมีรูปแบบแบบแผน เช่น ผนังหุ้มกลองด้านหน้าพระประธานเหนือขอบประตูมักเขียนภาพพุทธประวัติตอนมารผจญ ผนังหุ้มกลองด้านหลังพระประธาน นิยมเขียนภาพไตรภูมิแต่บางแห่งเขียนภาพพุทธประวัติตอนพระพุทธเจ้าเสด็จลงจากสวรรค์ชั้นดาวดึงส์ ผนังด้านข้างเหนือขอบหน้าต่างทั้งสองข้างหรือบนคอสอง นิยมเขียนภาพเทพชุมนุม ผนังห้องระหว่างช่องหน้าต่าง หรือ ห้องพื้นผนัง นิยมเขียนภาพเป็นเรื่องที่จบในห้องเดียวกัน เช่น ทศชาติชาดก บานประตูหน้าต่าง นิยมเขียนภาพทวารบาล
วัสดุอุปกรณ์
ช่างในสมัยโบราณประดิษฐ์มาจากวัสดุธรรมชาติเกือบทั้งหมด เช่น พู่กันที่ใช้เป็นเครื่องเขียนระบายสีต่าง ๆ ก็ใช้ขนหูวัวมารวมกัน แล้วตัดปลายให้เสมอกันใส่ลงในกรวยที่มีขนาดต่าง ๆ กัน แปรงระบายสีก็ทำจากเปลือกไม้ รากไม้ ดินสอพองหรือผงถ่าน สีที่ใช้ในจิตรกรรมไทยโบราณ ใช้สีฝุ่น เป็นสีจากธรรมชาติ ได้จากธาตุดิน แร่ หิน โลหะ พืช และบางส่วนของสัตว์ เดิมสีเป็นเอกรงค์ คือสีเดียว ต่อมาเป็นเบญจรงค์หมายถึง 5 สี มีเหลือง คราม แดงชาติ ขาว และดำ ศัพท์ช่างเรียกว่า กระยารงค์ สียึดกับผนังหรือวัตถุอื่น ๆ ด้วยน้ำกาวหรือยางไม้ต่าง ๆ นั้นช่างเรียกว่า น้ำยา ส่วนทองคำเปลว เป็นทองแผ่นใช้ปิดในส่วนที่เป็นเครื่องทรง เครื่องประดับหรือลวดลายที่มีความสำคัญและเป็นจุดเด่นในภาพ โดยใช้ยางมะเดื่อเป็นตัวประสาน
จิตรกรรมไทยประเพณีในปัจจุบัน มีสีให้เลือกใช้มากมายหลายชนิด เป็นสีที่ได้จากการสังเคราะห์ทางวิทยาศาสตร์ เช่น สีน้ำมัน สีอะคริลิก สีน้ำ เป็นต้น
แอตลาสต์
"แอตลาสต์" (At Last) คือเพลงในปี พ.ศ. 2484 ประพันธ์โดย แม็ก กอร์ดอน (Mack Gordon), แฮรรี่ วาร์เรน (Harry Warren) เพลงนี้นำมาขับร้องครั้งแรกโดย Glenn Miller แม้ว่าเพลงนี้เป็นเพลงที่นิยมของ Glenn แต่มันก็ถูกลืมเลือนไป จนกระทั่งได้นำมาขับร้องใหม่อีกครั้งโดยเอตตา เจมส์
ฉบับของเอตตา เจมส์
เพลง "แอตลาสต์" เป็นเพลงที่ 3 ของเพลงสตริงที่ประสพความสำเร็จในอัลบั้ม "แอตลาสต์!" (At Last!) เพลงนี้เผยแพร่เมื่อเดือนเมษายน พ.ศ. 2504 เพลงนี้เป็นเพลงแนวอาร์แอนด์บียอดนิยมอันดับ 2 ของเธอ ขึ้นอันดับที่ 47 ในชาร์ตบิลบอร์ดเพลงยอดนิยม 100 เพลง
ในช่วงทศวรรษที่เพลงนี้เผยแพร่ ได้นำมาร้องใหม่โดยนักร้องมากมายอันได้แก่ Ella Fitzgerald, Phoebe Snow, Nat King Cole, Miles Davis, เซลีน ดิออน (อัลบั้มอะนิวเดย์แฮสคัม), Lou Rawls, Eva Cassidy, คริสติน่า อากีเลร่า, Joni Mitchell, Stevie Nicks, นอราห์ โจนส์, The Temptations, สตีวี วันเดอร์, Jimmy Scott, The Manhattan Rhythm King และล่าสุดโดย Cyndi Lauper ในอัลบั้มต้อนรับการกลับมาของเธอ "แอตลาสต์" ในฉบับของเอตตานิยมในงานแต่งงานมาก ด้วยเนื้อเพลงโรแมนติก และการบรรเลงของวงออเคสตร้าอย่างหวานซึ้ง
ฉบับของเซลีน ดิออน
"แอตลาสต์" บันทึกเสียงโดยเซลีน ดิออน ในอัลบั้ม อะนิวเดย์แฮสคัม (A New Day Has Come) ในฉบับนี้อำนวยการสร้างโดย Humberto Gatica และ Guy Roche และเผยแพร่ในแบบซิงเกิลเพื่อการเผยแพร่ในสถานีวิทยุเมื่อวันที่ 9 ธันวาคม พ.ศ. 2545 ในสหรัฐอเมริกา และไม่มีมิวสิกวิดีโอสำหรับเพลงนี้
"แอตลาสต์" ขึ้นสู่อันดับสูงสุดคืออันดับที่ 16 ในชาร์ตเพลงร่วมสมัย
ฉบับร้องสดได้บรรจุในอัลบั้ม อะนิวเดย์... ไลฟ์อินลาสเวกัส (A New Day... Live in Las Vegas) ในปี พ.ศ. 2547 และเซลีนได้แสดงเพลงนี้ตลอดเวลา 4 ปีในการแสดงที่ลาส เวกัสชุด อะนิวเดย์...
ฉบับของบียอนเซ่
"แอตลาสต์" ยังได้นำกลับมาทำใหม่อีกครั้งโดยบียอนเซ่ โนวส์ ได้ประกอบภาพยนตร์เรื่องคาดิลแล็กเรเคิดส์ วันวานตำนานร็อก ซึ่งในภาพยนตร์นั้นโนวส์ได้แสดงเป็นเอตต้า เจมส์ โนวส์ยังได้นำเพลงนี้ไปร้องในการเต้นรำครั้งแรกของประธานาธิบดีบารัก โอบามาและมิเชลล์ ระหว่างงานพิธีสาบานตนเข้ารับตำแหน่งเป็นประธานาธิบดีแห่งสหรัฐอเมริกา เอตต้า เจมส์ได้ให้ความคิดเห็นต่อคนดูคอนเสิร์ตในสัปดาห์ต่อมาว่า "ผู้หญิงคนนั้น...ร้องเพลงของฉัน, เธอกำลังจะทำให้ก้นของเธอถูกเฆี่ยน"  แต่ถึงจะอย่างไรก็ตามเธอก็ได้ออกมาพูดกับหนังสือพิมพ์นิวยอร์กเดลินิวส์ว่า เธอแค่หยอกเล่นและไม่ได้คิดอะไรกับความเห็นของเธอเลย
ชาร์ต
ชาร์ตประจำสัปดาห์
ชาร์ตสิ้นปี
เปโดร มาริโอ อัลบาเรซ
เปโดร มาริโอ อัลบาเรซ อาบรันเต (Pedro Mario Álvarez Abrante; เกิดเมื่อวันที่ 2 กุมภาพันธ์ พ.ศ. 2525) หรือที่รู้จักกันในชื่อ มาริโอ เป็นนักฟุตบอลชาวสเปน ปัจจุบันได้ลงเล่นให้กับโปลิศ เทโร ในตำแหน่งกองหลัง
สโมสร
เขาเกิดในเมืองซานตากรุซเดเตเนริเฟซึ่งตั้งอยู่ในแคว้นกานาเรียส ประเทศสเปน มาริโอได้เริ่มเล่นเป็นนักฟุตบอลอาชีพกับอัตเลติโกเดมาดริด โดยเริ่มเล่นในทีมชุดเซ (C) และ ทีมชุดเบ (B) ตามลำดับ ต่อมาในช่วงฤดูร้อน ปี พ.ศ. 2544 เขาได้เซ็นสัญญากับเรอัลบายาโดลิด และทำให้เขาได้เริ่มเล่นในลาลิกา ฤดูกาล 2001–2002 โดยลงเล่นไป 17 นัด และในฤดูกาลถัดมาด้วย
ในลาลิกา ฤดูกาล 2003–2004 มาริโอได้ถูกยืมตัวไปสโมสรฟุตบอลบาร์เซโลนา และได้ลงเล่นเพียง 1 นัดเท่านั้น ซึ่งเป็นนัดที่น่าอับอายของบาร์เซโลนา ซึ่งบุกไปแพ้สโมสรฟุตบอลมาลากา 1–5 เมื่อวันที่ 3 ธันวาคม พ.ศ. 2546 และต่อมา หลังจากที่บายาโดลิดได้ตกชั้นในเดือนมิถุนายน เขาได้กลับไปยังสโมสรฟุตบอลในแคว้นกัสติยาและเลออน และลงเล่น 2 ฤดูกาลในเซกุนดาดิบิซิออน
มาริโอได้เข้าร่วมกับเรเกรอาติโบเดอูเอลบา ใน พ.ศ. 2549 และเป็นส่วนสำคัญที่ช่วยให้สโมสรของแคว้นอันดาลูซิอา จบฤดูกาลได้ด้วยอันดับที่ 8 ในขณะที่เขายังสามารถทำประตูที่ 4 ของการเล่นฟุตบอลของเขา ในวันที่ 5 พฤศจิกายน พ.ศ. 2549 ในนาทีสุดท้าย ทำให้ทีมสามารถเอาชนะฌิมนัสติกดาตาร์ราโกนาไปได้ 2–1
สำหรับฤดูกาล 2007–2008 นั้น มาริโอได้เข้าร่วมทีมกับสโมสรฟุตบอลเฆตาเฟ และเริ่มต้นได้ดีในฤดูกาล 2008–09 แต่หลังจากผ่านฤดูกาลที่ 2 ของเขาไป ก็มีปัญหาเรื่องอาการบาดเจ็บทำให้ไม่สามารถลงเล่นได้ เมื่อเขารักษาอาการบาดเจ็บแล้ว ได้กลับมาลงเล่นอีกครั้งในฤดูกาล 2010–2011 ซึ่ง 1 ใน 3 ของเกมที่ลงเล่น เป็นนัดที่บุกไปแพ้ให้กับสโมสรฟุตบอลเรอัลมาดริด 0–4 เมื่อวันที่ 10 พฤษภาคม พ.ศ. 2554
มาริโอได้ลงเล่นให้กับเรอัลเบติสอยู่เป็นระยะเวลานานพอสมควร โดยเขาได้รับการเซ็นสัญญาแบบฟรีในเดือนมิถุนายน พ.ศ. 2554  และเขาก็ได้ทำประตูแรกและประตูเดียวให้กับ เบร์ดิบลังโกส ในวันที่ 24 กุมภาพันธ์ พ.ศ. 2556 แต่ทีมของเขาได้ตกชั้นในฤดูกาล 2012–2013 หลังจากฤดูกาลนั้น เขาก็ได้ออกจากทีมไป
ในปลายเดือนกรกฎาคม พ.ศ. 2556 มาริโอได้เซ็นสัญญา 2 ปีกับสโมสรฟุตบอลบากู ในอาเซอร์ไบจาน พรีเมียร์ลีก หลังจากนั้นก็ได้กลับมาที่สเปน และเล่นให้กับเรอัลซาราโกซา
ในต้นเดือนมีนาคม พ.ศ. 2559 เขาได้เซ็นสัญญาลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยลีก จากนั้นในเดือนกุมภาพันธ์ พ.ศ. 2560 มาริโอได้ย้ายไปร่วมทีมโปลิศ เทโร
โยเซ็ฟ ออฟเฟินบัค
โยเซ็ฟ ออฟเฟินบัค (28 ธันวาคม ค.ศ. 1904 – 15 ตุลาคม ค.ศ. 1971) เป็นนักแสดงละครชายชาวเยอรมัน  ซึ่งแสดงภาพยนตร์มากถึง 100 เรื่อง ตั้งแต่ปี ค.ศ. 1942 ถึง ค.ศ. 1969
น้ำใสใจจริง เดอะ มิวสิคัล
น้ำใสใจจริง เดอะมิวสิกัล เป็นละครเพลงสามองก์ของค่ายดรีมบอกซ์ ดัดแปลงจากนวนิยายเรื่อง น้ำใสใจจริง ของ ว. วินิจฉัยกุล (คุณหญิงวินิตา ดิถียนต์) เปิดการแสดงครั้งแรกที่โรงละครเอ็มเธียเตอร์ ระหว่างวันที่ 20-22, 27-29 สิงหาคม และ 3-5 กันยายน 2553 รวมทั้งหมด 12 รอบ
แนวคิดในการตีความและการสร้างสรรค์
ในละครเพลงเรื่องนี้ ซึ่งเป็นครั้งแรกที่นวนิยายของ ว. วินิจฉัยกุล จะได้รับการนำมาจัดแสดงเป็นละครเพลง ผู้กำกับการแสดง สุวรรณดี จักราวรวุธ เล่าไว้ในสูจิบัตรว่า “ น้ำใสใจจริง เป็นอีกหนึ่งผลงานที่อยู่ในแผนงานของดรีมบอกซ์มาเนิ่นนาน เนื่องด้วยความยากลำบากของการคัดเลือกกลุ่มนักแสดงหลักให้ได้ใกล้เคียงบทประพันธ์ที่สุด ละครเรื่องนี้ไม่ได้เป็นละครร้องตลอดเรื่องเหมือนที่ผ่านมา แต่ก็มีจำนวนเพลงกว่า 30 เพลง ซึ่งต้องใช้นักร้องนักแสดงที่อยู่ในวัยไล่เลี่ยกัน และมีทักษะ บุคลิกภาพที่หลากหลาย แต่ผสมผสานเป็นหนึ่งเดียวกันได้...”  ส่วนสุธี แสงเสรีชน ในฐานะผู้ประพันธ์ทำนอง อธิบายเรื่องเพลงของน้ำใสใจจริงไว้ว่า “สไตล์เพลงในยุคสมัยของเรื่องจะอยู่ในช่วงปลาย 60’s ซึ่งช่วงนั้นมีทั้ง Swing/Big Band, Rock&Roll, Folk Rock, R&B และยุคต้นของ Disco และในไทยก็จะเป็นเพลงลูกกรุง ลูกทุ่ง วงสตริงคอมโบ้ และโฟล์คซอง ผมค่อนข้างโชคดีที่ได้มีโอกาสเติบโตมากับเพลงยุคนั้นด้วย ได้สัมผัสมาบ้าง ก็ดึงเอาเสน่ห์ของเพลงเหล่านั้นมาผสมผสานให้ร่วมสมัย...”
นักแสดง
อาจารย์สุประดิษฐ์: สมพล  ปิยะพงศ์ศิริ
อาจารย์จินตนา: พุทธชาด พงษ์สุชาติ อาจารย์อัญชลิกา: ภคมน จึงไพศาล
อาจารย์พอดี: ศรัณย์ ทองปาน
ครีม: ณัฏฐพัชร วิพัธครตระกูล (ปุยฝ้าย AF4)
โจม: ภพธร สุนทรญาณกิจ (ตู่ Loveis)
อ้อมพร: มุรธา ปริญญาจารย์
ทัดภูมิ: สิทธิชัย ผาบชมพู (บอย AF3)
ป๊อ: อารมณ์ โพธิ์หาญรัตนกุล (คัตโตะ ลิปตา)
หนิง: สาธิกา ศิริปุญโญทัย (กู๊ด AF5)
โหม่ง: รัชพล แย้มแสง  (มิวสิก AF4)
แคน: ธนพรรษ ญาติเจริญ
รุ้ง: เอื้ออาทร วงศ์ศิริ
มหาบุญโปรย: ศิริชัย เจริญกิจธนกุล
เขน: รัชย์อาภาภัค ตันศิริวัลลภ
มะนาว: นิธิวดี ตันงามตรง
บัวลอย: แก้วกาญจน์ ชื่นเป็นนิจ
เพชร: ศิศยา ชวลิต
จอย: วสุธิดา ปุณวัฒนา
ร่วมด้วย ณัฐฏ์กร ถาวรชาติ, สร้างสรรค์ สันติมณีรัตน์, คมศักดิ์  พงศ์กรกัมพล, มณีรัตน์ ศรีจรูญ, เต็มธิดา สุวรรณศร, ลักขณา บุญบุตร, เมธาสิทธิ์  โลกุตรพล, ธัญญ์  อ่อนวิมล, ปฐม  เฟื่องอารมย์, ณัฐนิภา  ศรีศักดิ์,  พัชรกมล  จันทร์ตรี,  ภาวิกา ธรรมกามี, ณัฐวุฒิ พละภิญโญ, ชยาพงศ์  สุวรรณน้อย, ณัฐนันท์ วิวิธวรกิจ, กรณิการ์ เตชะพูลผล
เนื้อเรื่องโดยสรุป
ต้นทศวรรษ 2510 มหาวิทยาลัยแห่งใหม่ในต่างจังหวัดเปิดเรียนเป็นปีการศึกษาแรก นักศึกษาชั้นปีที่ 1 ที่มีภูมิหลังและบุคลิกภาพต่างกันจำนวนมากมาย ต้องเข้าเรียนและเข้าอยู่หอพักร่วมกัน ท่ามกลางความไม่สะดวกสบายต่างๆ เช่นไฟฟ้าดับ น้ำไม่ไหล อยู่ห่างไกลความเจริญ พวกเขาต้องปรับตัวกับสภาพแวดล้อมใหม่และเพื่อนใหม่ รวมทั้งกฎระเบียบใหม่ๆ สำหรับการอยู่ร่วมกัน จนหลายคนหมดกำลังใจและตัดสินใจลาออก แต่เมื่อเวลาผ่านไป ด้วย “น้ำใสใจจริง” ที่ทุกคนมีให้แก่กัน ทำให้พวกเขาได้รู้จักคุ้นเคย กลายเป็นเพื่อนสนิท บางคนมีความรักฉันหนุ่มสาว บ้างสมหวัง บ้างผิดหวัง ชีวิตในมหาวิทยาลัยบ้านนอกแห่งนี้ที่พวกเขาใช้ร่วมกับเพื่อนๆ รวมทั้งเหล่า “สัตว์เลี้ยง,” “สัตว์ประหลาด,” และบรรดาอาจารย์ที่เต็มไปด้วยความหวังดี ทำให้ช่วงเวลาวัยเรียนนี้ถูกจดจำไว้ด้วยความประทับใจ ดังที่ในบทประพันธ์ดั้งเดิมสรุปในตอนท้ายเรื่องว่า “มันเป็นช่วงเวลาที่หลายๆ คนคงจะยอมรับว่าเป็นเวลาที่ดีที่สุดของชีวิต เมื่อเราผ่านพ้นความไร้เดียงสาอย่างเด็กๆ มาแล้ว แต่ยังไม่เคยชินกับความขมขื่นลำเค็ญของวันเวลาแห่งความเป็นผู้ใหญ่...เรามีวันเวลาระหว่างกลาง – วันของวัยหนุ่มสาว เอาไว้เป็นความทรงจำที่ดีที่สุดของเรา”
ลำดับฉากและลำดับเพลง
Prologue
องก์หนึ่ง
1.	ไม่สวยสง่าเท่าจุฬาฯ ธรรมศาสตร์
2.	ทัดภูมิ
3.	หมั่นไส้
ฉาก 2 โถงอาคารเรียน
4.	กฎ ระเบียบ กติกา
ฉาก 3 หอพัก/ทางเดินหน้าหอพัก
5.	อยู่หอ
6.	เธอคือใคร
ฉาก 4 ห้องเรียน
8. Lonely 1
9.	คนแปลกหน้าที่มาเจอกัน
ฉาก 6 ห้องประชุมอาจารย์
10.	เรื่องด่วนจี๋ 1
11. Lonely 2
ฉาก 8 ห้องนอนหนิง
ฉาก 9 มุมอาคารเรียน
12. Lonely (Girl Dance version)
ฉาก 10 งานลอยกระทง
13.	มนต์รักลูกทุ่ง
ฉาก 11 บึงน้ำ
(พักครึ่ง)
องก์สอง
ฉาก 1 ห้องประชุมอาจารย์
15.	เรื่องด่วนจี๋ 2
ฉาก 2 โรงอาหาร
17.	ฟามลักนั้นไม่มีพมแดน
ฉาก 3 บ้านพักคนงาน
18.	ลืมกันได้ลงคอ
19.	ปลอมเป็นแฟน
ฉาก 4 โถงอาคารเรียน
ฉาก 5 ห้องนอนทัดภูมิ
20.	มะนาว
ฉาก 6 ทางเดินหน้าห้องสอบ/ห้องสอบ
21.	วันสอบ
ฉาก 7 หน้าอาคารเรียน
22.	แผ่นดินนี้เราจอง
23.	ฉันเป็นอย่างนี้
ฉาก 8 ป้ายรถ บขส.
24.	ถ้าไม่พยายาม
ฉาก 9 หน้าโรงหนัง
25.	สมุดจ๋า
ฉาก 10 ห้องนอนบ้านหนิง
องก์สาม
ฉาก 1 บ้านครีม
26.	หมาบอย 2
27.	ขัดขาขัดคอ
ฉาก 2 ห้องครัวบ้านครีม
28.	คู่ขวัญคู่ครัว
29.	หมาบอย 3
ฉาก 3 ดาดฟ้าบ้านครีม
30.	ดวงดาวพราวบนฟ้า
ฉาก 4 หน้าอาคารเรียน
31.	ไม่สวยสง่าเหมือนจุฬาฯ ธรรมศาสตร์ 2
ฉาก 5 สนามกีฬา
32.	กราวกีฬา
33.	เป็นเรื่องมหัศจรรย์
ฉาก 8 บนเครื่องบิน
ฉาก 9 หน้าอาคารเรียน
ฉาก 10 โรงอาคารเรียน
35.	วันที่ภูมิใจ
Epilouge อัฒจันทร์ถ่ายภาพ
36.	แผ่นดินนี้เราจอง